REGOLAMENT TAL-KUMMISSJONI (KEE) Nru 3115/82
tat-22 ta' Novembru 1982
li jemenda għall-10 darba r-Regolament (KEE) Nru No 2730/81 li jistabbilixxi lista ta' aġenziji fil-pajjiżi importaturi li mhumiex membri li jistgħu joħorġu sejħa għal offerti fis-settur tal-ħalib u prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kunsidrat t-Trattat li jwaqqaf il-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq fil-ħalib u l-prodotti tal-ħalib ([1]), kif l-aħħar emendat bir-Regolament (KEE) Nru 1183/82 ([2]), u partikolarment Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 ([3]), kif l-aħħar emendat bir-Regolament (KEE) Nru No 3019/82 ([4]), stabbilixxa lista ta' aġenziji fil-pajjiżi importaturi mhux membri li jistgħu joħorġu stedina għal offerti fis-settur tal-ħalib u l-prodotti tal-ħalib;
Billi fid-dawl ta' l-informazzjoni l-aktar riċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi interessati u n-natura uffiċjali ta' l-aġenziji fil-kwistjoni, dan ir-Regolament għandu jiġi emendat;
Billi l-miżuri provduti f'dan ir-Regolament huma in konformità ma' l-opinjoni tal-Kumitat tal-Ġestjoni għall-Ħalib u l-Prodotti tal-Ħalib,
ADDOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 2730/81 huwa emendat kif ġej:
Il-lista ta' organizazzjonijiet tal-ħruġ għandha timtela biż-żieda ta' l-organizzazzjonijiet li ġejjin, bid-dħul isir skond l-ordni alfabetiku tal-pajjiż importatur:
Pajjiż importatur Organizzazzjoni tal-ħruġ
L-Eġittu Il-Kumpannija Eġizzjana Farmaċewtika tal-Kummerċ,
23 Triq Abdul Kahalech Sarwaat,
Il-Kajr.
BISCOMISR,
El Fawah - El Triq Amyria,
Il-Kajr.
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Novembru 1982.